यह एक रेडियो शो है. जहां गाने बजाए जाते हैं. हर शो में एक थीम महिलाओं की समस्या से जुड़ी हुई होती है और मैं उस पर बातचीत करती हूं. यह एक पुरानी कहानी है जो मुझ से जुड़ी हुई है. मुझे याद आता है एक बार मैं 15 साल पहले दिल्ली गई थी. मैं एक गैस्टहाउस में बैठी थी. वहां कई देशों के ट्रैवलर्स आए हुए थे. वहां एक टूरिस्ट लड़की अफगानिस्तान के बौर्डर साहवान से घूम कर आई थी. उस का कहना था कि वहां पर तालिबानी आतंक के चलते आज गानाबजाना बंद कर दिया गया है. महिलाओं को घर पर रहने को मजबूर कर दिया गया है. सब को बुरका पहना दिया गया है. वहीं एक महिला लाल रंग के कपड़ों में घूमती और गानाबजाना करती है और दरगाह में रहती है.